               AN COIMISIÚN EORPACH
            An Bhruiséil,12.8.2021
            COM(2021) 470 final
            2021/0264(NLE)
            Togra le haghaidh
            CINNEADH ÓN gCOMHAIRLE
            maidir leis an seasamh atá le glacadh, thar ceann an Aontais Eorpaigh, laistigh de Chomhchoiste LEE i dtaca le Prótacal 31 a ghabhann le Comhaontú LEE, maidir le comhar i réimsí ar leith lasmuigh de na ceithre shaoirse a leasú (Sásra Aontais um Chosaint Shibhialta (UCPM))
            (Téacs atá ábhartha maidir le LEE)

               MEABHRÁN MÍNIÚCHÁIN

               1.Ábhar an togra

               Baineann an togra seo leis an gcinneadh lena mbunaítear an seasamh atá le glacadh thar ceann an Aontais i gComhchoiste LEE i gcomhar leis an gCinneadh ón gComhchoiste a bhfuil sé beartaithe a ghlacadh agus a bhaineann le leasú ar Phrótacal 31 a ghabhann le Comhaontú LEE, maidir le comhar i réimsí ar leith lasmuigh de na ceithre shaoirse

               2.Comhthéacs an togra

               2.1.Comhaontú LEE

               Leis an gComhaontú ar an Limistéar Eorpach Eacnamaíoch (‘Comhaontú LEE’) ráthaítear cearta agus oibleagáidí comhionanna laistigh den Mhargadh Inmheánach do shaoránaigh agus d’oibreoirí eacnamaíocha in LEE. Déantar foráil ann maidir le cuimsiú reachtaíochta de chuid an Aontais lena gcumhdaítear na ceithre shaoirse ar fud na 30 Stát in LEE, mar atá na Ballstáit den Aontas, an Iorua, an Íoslainn agus Lichtinstéin. Thairis sin, cumhdaítear le Comhaontú LEE comhar i réimsí tábhachtacha eile amhail taighde agus forbairt, oideachas, beartas sóisialta, an comhshaol, cosaint tomhaltóirí, turasóireacht agus cultúr, a dtugtar beartais ‘tionlacain agus chothrománacha’ orthu i dteannta a chéile. Tháinig an Comhaontú i bhfeidhm an 1 Eanáir 1994. Is páirtí sa Chomhaontú é an tAontas Eorpach in éineacht lena Bhallstáit.

               2.2.Comhchoiste LEE

               Tá Comhchoiste LEE freagrach as Comhaontú LEE a bhainistiú. Is fóram é chun tuairimí a bhaineann le feidhmiú Chomhaontú LEE a mhalartú. Is de chomhthoil a ghlactar cinntí an Chomhchoiste. I gcomhréir le Conradh Liospóin, is í an tSeirbhís Eorpach Gníomhaíochta Seachtraí atá freagrach as ábhair LEE a chomhordú ar thaobh an Aontais.

               2.3.An gníomh atá beartaithe ag Comhchoiste LEE

               Táthar ag súil go nglacfaidh Comhchoiste LEE an Cinneadh ó Chomhchoiste LEE (‘an gníomh atá beartaithe’) maidir le leasú ar Phrótacal 31 a ghabhann le Comhaontú LEE, maidir le comhar i réimsí ar leith lasmuigh de na ceithre shaoirse.

               Is é is cuspóir don ghníomh atá beartaithe comhar na bPáirtithe Conarthacha i gComhaontú LEE a leathnú chun rannpháirtíocht Stáit CSTE LEE sa Sásra Aontais um Chosaint Shibhialta (UCPM) a chumhdach. Dá bhrí sin, déanfar Rialachán (AE) 2021/836 ó Pharlaimint na hEorpa agus ón gComhairle an 20 Bealtaine 2021 lena leasaítear Cinneadh Uimh. 1313/2013/AE maidir leis an Sásra Aontais um Chosaint Shibhialta
                  1
                a ionchorprú i gComhaontú LEE.

                  Ós rud é nár léirigh Lichtinstéin gur spéis léi a bheith rannpháirteach sa Sásra Aontais um Chosaint Shibhialta (UCPM), baineann an dréacht-Chinneadh ó Chomhchoiste LEE leis an Iorua agus an Íoslainn amháin.

               I gcomhréir le beartas buiséadach an Aontais, ní féidir a bheith rannpháirteach in aon chor i ngníomhaíocht de chuid an Aontais go dtí go n-íocfar an ranníocaíocht airgeadais chomhfhreagrach. Is féidir an ranníocaíocht a dhéanamh, áfach, tar éis ghlacadh an dréacht-Chinnidh seo ón gComhairle agus tar éis don Choimisiún Eorpach glao an Aontais ar chistí a bhunú agus é a chur faoi bhráid Stáit CSTE LEE.

               Dá bhrí sin, chun an bhearna a líonadh le haghaidh na tréimhse idir an 1 Eanáir 2021 agus an t-am a gheofar an ranníocaíocht thuasluaite, beidh feidhm chúlghabhálach ag an dréacht-Chinneadh ón gComhchoiste ón 1 Eanáir 2021 ar aghaidh. Leis an éifeacht chúlghabhálach sin, ní dhéantar difear do chearta ná d’oibleagáidí na ndaoine lena mbaineann, agus déantar prionsabal an ionchais dhlisteanaigh a urramú.

               Beidh an gníomh atá beartaithe ina cheangal ar na páirtithe i gcomhréir le hAirteagail 103 agus 104 de Chomhaontú LEE.

               3.An seasamh atá le glacadh thar ceann an Aontais

               Cuireann an Coimisiún an dréacht-Chinneadh ó Chomhchoiste LEE faoi bhráid na Comhairle lena ghlacadh mar sheasamh an Aontais. Tá súil ag an gCoimisiún é a chur i láthair Chomhchoiste LEE a luaithe is féidir.

               Maidir le hábhar agus cineál dhréacht an Chinnidh ó Chomhchoiste LEE atá i gceangal, téitear thar an méid ar féidir a mheas nach bhfuil ann ach coigeartuithe teicniúla de réir Rialachán Uimh. 2894/94 ón gComhairle. Is í an Chomhairle, dá bhrí sin, a bhunóidh seasamh an Aontais.

               4.Bunús dlí

               4.1.Bunús dlí don nós imeachta

               4.1.1.Prionsabail

               In Airteagal 218(9) den Chonradh ar Fheidhmiú an Aontais Eorpaigh (CFAE) déantar foráil maidir le cinntí lena leagtar síos ‘na seasaimh a ghlacfar thar ceann an Aontais i gcomhlacht arna chur ar bun le comhaontú nuair a iarrtar ar an gcomhlacht sin gníomhartha a ghlacadh a bhfuil éifeachtaí dlíthiúla leo, seachas gníomhartha lena bhforlíonfar nó lena leasófar creat institiúideach an chomhaontaithe.’

               Áirítear leis an gcoincheap ‘gníomhartha a bhfuil éifeachtaí dlíthiúla leo’ gníomhartha a bhfuil éifeachtaí dlíthiúla leo de bhua rialacha an dlí idirnáisiúnta lena rialaítear an comhlacht atá i gceist. Áirítear leis freisin ionstraimí nach bhfuil éifeacht cheangailteach leo faoin dlí idirnáisiúnta, ach ‘a bhféadfadh tionchar cinntitheach a bheith acu ar ábhar na reachtaíochta a ghlacfaidh reachtas an Aontais Eorpaigh’
                  2
               .

               4.1.2.Feidhm maidir leis an gcás seo

               Is comhlacht é Comhchoiste LEE a cuireadh ar bun le comhaontú, eadhon Comhaontú LEE. An gníomh a iarrtar ar Chomhchoiste LEE a ghlacadh, is gníomh é a bhfuil éifeachtaí dlíthiúla leis. Beidh an gníomh atá beartaithe ceangailteach faoin dlí idirnáisiúnta i gcomhréir le hAirteagail 103 agus 104 de Chomhaontú LEE.

               Leis an ngníomh atá beartaithe ní fhorlíontar ná ní leasaítear creat institiúideach an Chomhaontaithe. Dá bhrí sin, is é Airteagal 218(9) CFAE an bunús dlí don nós imeachta maidir leis an gcinneadh atá beartaithe i gcomhar le hAirteagal 1(3) de Rialachán Uimh. 2894/94 ón gComhairle maidir le socruithe le haghaidh chur chun feidhme an Chomhaontaithe ar an Limistéar Eorpach Eacnamaíoch.

               4.2.Bunús dlí substainteach

               4.2.1.Prionsabail

               An bunús dlí substainteach atá le cinneadh faoi Airteagal 218(9) CFAE, braitheann sé go príomha ar chuspóir agus ar ábhar an ghnímh atá beartaithe agus a bhfuiltear ag glacadh seasamh thar ceann an Aontais ina leith. Má tá dhá aidhm ag an ngníomh atá beartaithe nó má tá dhá chomhpháirt ann agus más féidir ceann de na haidhmeanna nó de na comhpháirteanna sin a shainaithint mar phríomhaidhm nó mar phríomh-chomhpháirt agus an ceann eile a shainaithint mar aidhm nó comhpháirt theagmhasach, ní mór an cinneadh faoi Airteagal 218(9) CFAE a bhunú ar bhunús dlí substainteach aonair, eadhon an bunús dlí a éilítear de réir na príomhaidhme nó na príomh-chomhpháirte.

               Maidir le gníomh atá beartaithe a bhfuil roinnt cuspóirí éagsúla á saothrú leis ag an am céanna, nó a bhfuil roinnt comhpháirteanna éagsúla ann, ar cuspóirí nó comhpháirteanna iad a bhfuil dlúthnasc doscartha eatarthu gan aon cheann acu a bheith teagmhasach le hais an ceann eile, ní mór, ar bhonn eisceachtúil, na bunúis chomhfhreagracha dlí áirithe a áireamh sa bhunús dlí substainteach atá le cinneadh faoi Airteagal 218(9) CFAE.

               4.2.2.Feidhm maidir leis an gcás seo

               Comhfhreagróidh an bunús dlí substainteach atá leis an gcinneadh atá beartaithe don bhunús dlí substainteach atá leis an ngníomh dlí a dhéanann sé a ionchorprú i gComhaontú LEE.

               Tá an ‘Sásra Aontais um Chosaint Shibhialta’ bunaithe ar Theideal ‘Cosaint shibhialta’ CFAE (Airteagal 196 agus Airteagal 322(1)(a).

               Dá bhrí sin, tá na forálacha seo a leanas sa bhunús dlí substainteach atá leis an gcinneadh atá beartaithe: Airteagal 196 agus Airteagal 322(1)(a) CFAE.

               4.3.Conclúid

               Ba cheart Airteagal 196 agus Airteagal 322(1)(a) CFAE, i gcomhar le hAirteagal 218(9) CFAE agus Airteagal 1(3) de Rialachán Uimh. 2894/94 ón gComhairle a bhaineann le socruithe le haghaidh chur chun feidhme an Chomhaontaithe ar an Limistéar Eorpach Eacnamaíoch, a bheith ina mbunús dlí leis an gcinneadh atá beartaithe.

               5.Impleachtaí Buiséadacha

                  Déanfaidh an Iorua agus an Íoslainn ranníocaíocht i leith Bhuiséad an Aontais. Socrófar an méid cruinn i gcomhréir le forálacha Chomhaontú LEE, tar éis ghlacadh an dréacht‑Chinnidh seo ón gComhairle.

               6.Foilsiú an ghnímh atá beartaithe

               Le gníomh Chomhchoiste LEE, leasófar Prótacal 31 a ghabhann le Comhaontú LEE maidir le comhar i réimsí ar leith lasmuigh de na ceithre shaoirse, agus dá bhrí sin is gníomh é is iomchuí a fhoilsiú in Iris Oifigiúil an Aontais Eorpaigh tar éis a ghlactha.

               2021/0264 (NLE)

               Togra le haghaidh

               CINNEADH ÓN gCOMHAIRLE

               maidir leis an seasamh atá le glacadh, thar ceann an Aontais Eorpaigh, laistigh de Chomhchoiste LEE i dtaca le Prótacal 31 a ghabhann le Comhaontú LEE,
                  maidir le comhar i réimsí ar leith lasmuigh de na ceithre shaoirse a leasú

                  (Sásra Aontais um Chosaint Shibhialta (UCPM))

               (Téacs atá ábhartha maidir le LEE)

               TÁ COMHAIRLE AN AONTAIS EORPAIGH,

               Ag féachaint don Chonradh ar Fheidhmiú an Aontais Eorpaigh, agus go háirithe Airteagal 196 agus Airteagal 322(1)(a), i gcomhar le hAirteagal 218(9) de,

               Ag féachaint do Rialachán (CE) 2894/94 ón gComhairle an 28 Samhain 1994 a bhaineann le socruithe le haghaidh chur chun feidhme an Chomhaontaithe ar an Limistéar Eorpach Eacnamaíoch
                  3
               , agus go háirithe Airteagal 1(3) de,

               Ag féachaint don togra ón gCoimisiún Eorpach,

               De bharr an mhéid seo a leanas:

               (1)Tháinig an Comhaontú ar an Limistéar Eorpach Eacnamaíoch
                  4
                (‘Comhaontú LEE’) i bhfeidhm an 1 Eanáir 1994.

               (2)De bhun Airteagal 98 de Chomhaontú LEE, féadfaidh Comhchoiste LEE a chinneadh Prótacal 31 a ghabhann le Comhaontú LEE, inter alia, a leasú, Prótacal ina bhfuil forálacha maidir le comhar i réimsí ar leith lasmuigh de na ceithre shaoirse.

               (3)Tá Rialachán (AE) 2021/836 ó Pharlaimint na hEorpa agus ón gComhairle
                  5
                le hionchorprú i gComhaontú LEE.

               (4)Ba cheart, dá bhrí sin, Prótacal 31 (maidir le comhar i réimsí ar leith lasmuigh de na ceithre shaoirse) a ghabhann le Comhaontú LEE a leasú dá réir sin.

               (5)Ba cheart, dá bhrí sin, seasamh an Aontais i gComhchoiste LEE a bheith bunaithe ar an dréacht-Chinneadh ó Chomhchoiste LEE a leagtar amach san Iarscríbhinn a ghabhann leis an gCinneadh seo,

               TAR ÉIS AN CINNEADH SEO A GHLACADH:

               Airteagal 1

               An seasamh atá le glacadh, thar ceann an Aontais laistigh de Chomhchoiste LEE i ndáil leis an leasú atá beartaithe ar Phrótacal 31 a ghabhann le Comhaontú LEE, (maidir le comhar i réimsí ar leith lasmuigh de na ceithre shaoirse), beidh sé bunaithe ar an dréachtchinneadh ó Chomhchoiste LEE atá i gceangal leis an gCinneadh seo.

               Airteagal 2

               Tiocfaidh an Cinneadh seo i bhfeidhm ar dháta a ghlactha.

               Arna dhéanamh sa Bhruiséil,

                     Thar ceann na Comhairle

                     An tUachtarán

                     (1)

                        IO L 185, 26.5.2021, lch. 1

                     (2)

                        Breithiúnas ón gCúirt Bhreithiúnais an 7 Deireadh Fómhair 2014, an Ghearmáin v an Chomhairle, C-399/12, ECLI:EU:C:2014:2258, míreanna 61 go 64.

                     (3)

                        IO L 305, 30.11.1994, lgh. 6‑8.

                     (4)

                        IO L 1, 3.1.1994, lch. 3.

                     (5)

                        Rialachán (AE) 2021/836 ó Pharlaimint na hEorpa agus ón gComhairle an 20 Bealtaine 2021 lena leasaítear Cinneadh Uimh. 1313/2013/AE maidir leis an Sásra Aontais um Chosaint Shibhialta, IO L 185, 26.5.2021, lch. 1.

    ---documentbreak---

               AN COIMISIÚN EORPACH
            An Bhruiséil,12.8.2021
            COM(2021) 470 final
            IARSCRÍBHINN
            a ghabhann leis an
            Togra le haghaidh CINNEADH ÓN gCOMHAIRLE
            maidir leis an seasamh atá le glacadh, thar ceann an Aontais Eorpaigh, laistigh de Chomhchoiste LEE i dtaca le Prótacal 31 a ghabhann le Comhaontú LEE, maidir le comhar i réimsí ar leith lasmuigh de na ceithre shaoirse a leasú (Sásra Aontais um Chosaint Shibhialta (UCPM))

               IARSCRÍBHINN

               CINNEADH Ó CHOMHCHOISTE LEE

               Uimh. […]

               an […]

               lena leasaítear Prótacal 31 a ghabhann le Comhaontú LEE, maidir le comhar i réimsí ar leith lasmuigh de na ceithre shaoirse

               TÁ COMHCHOISTE LEE,

               Ag féachaint don Chomhaontú ar an Limistéar Eorpach Eacnamaíoch (‘Comhaontú LEE’), agus go háirithe Airteagail 86 agus 98 de,

               De bharr an mhéid seo a leanas:

               (1)Is iomchuí comhar na bPáirtithe Conarthacha i gComhaontú LEE a leathnú chun Rialachán (AE) 2021/836 ó Pharlaimint na hEorpa agus ón gComhairle an 20 Bealtaine 2021 lena leasaítear Cinneadh Uimh. 1313/2013/AE maidir leis an Sásra Aontais um Chosaint Shibhialta a chumhdach
                  1
               .

               (2)Maidir le rannpháirtíocht Stáit CSTE sna gníomhaíochtaí atá mar thoradh ar Rialachán (AE) 2021/836, is iomchuí go gcuirfear an rannpháirtíocht sin ar bun ón 1 Eanáir 2021, gan beann ar an tráth a ghlacfar an Cinneadh seo nó má thugtar fógra maidir le comhlíonadh na gceanglas bunreachtúil le haghaidh an Chinnidh seo, más ann dóibh, tar éis an 10 Iúil 2021.

               (3)Ba cheart eintitis a bunaíodh i Stáit CSTE a bheith i dteideal páirt a ghlacadh i ngníomhaíochtaí lena gcuirfear tús roimh theacht i bhfeidhm an Chinnidh seo. Na costais a thabhaítear i leith na ngníomhaíochtaí sin, a gcuirtear tús lena gcur chun feidhme tar éis an 1 Eanáir 2021, is féidir a mheas gur costais iad atá incháilithe faoi na coinníollacha céanna is infheidhme maidir leis na costais a thabhaíonn eintitis a bunaíodh i mBallstáit den Aontas ar choinníoll go dtiocfaidh an Cinneadh seo i bhfeidhm roimh dheireadh na gníomhaíochta lena mbaineann.

               (4)I gComhaontú LEE agus go háirithe in Airteagal 81 de, leagtar amach coinníollacha maidir le rannpháirtíocht Stáit CSTE agus rannpháirtíocht a n‑institiúidí, a ngnóthas, a n‑eagraíochtaí agus a náisiúnach i gcláir an Aontais Eorpaigh.

               (5)Ba cheart, dá bhrí sin, Prótacal 31 a ghabhann le Comhaontú LEE a leasú chun go mbeidh an comhar leathnaithe sin ann ón 1 Eanáir 2021,

               TAR ÉIS AN CINNEADH SEO A GHLACADH:

               Airteagal 1

               Cuirtear an fho‑fhleasc seo a leanas isteach sa fhleasc (Cinneadh Uimh. 1313/2013/AE ó Pharlaimint na hEorpa agus ón gComhairle) d’Airteagal 10(8)(d) de Phrótacal 31 a ghabhann le Comhaontú LEE:

               ‘-32021 R 0836: Rialachán (AE) 2021/836 ó Pharlaimint na hEorpa agus ón gComhairle an 20 Bealtaine 2021 lena leasaítear Cinneadh Uimh. 1313/2013/AE maidir leis an Sásra Aontais um Chosaint Shibhialta (IO L 185, 26.5.2021, lgh. 1‑22).

               Na costais a thabhaítear i leith na ngníomhaíochtaí a gcuirtear tús lena gcur chun feidhme tar éis an 1 Eanáir 2021, is féidir a mheas gur costais iad atá incháilithe amhail ó dháta tosaigh na gníomhaíochta a shocraítear sa chomhaontú deontais nó sa chinneadh deontais lena mbaineann, faoi na coinníollacha a leagtar síos ann, ar choinníoll go dtiocfaidh Cinneadh Uimh. XX/2021 ó Chomhchoiste LEE an xx 2021 [an Cinneadh seo] i bhfeidhm roimh dheireadh na gníomhaíochta.

               Díolmhófar Lichtinstéin ó bheith rannpháirteach sa chlár seo agus ón ranníocaíocht airgeadais a bhaineann leis.’

               Airteagal 2

               Tiocfaidh an Cinneadh seo i bhfeidhm an lá tar éis an fhógra dheireanaigh faoi Airteagal 103(1) de Chomhaontú LEE
                  2*.

               Beidh feidhm aige ón 1 Eanáir 2021.

               Airteagal 3

               Foilseofar an Cinneadh seo i Roinn LEE, agus i bhForlíonadh LEE, d’Iris Oifigiúil an Aontais Eorpaigh.

               Arna dhéanamh sa Bhruiséil, […].

                  Thar ceann Chomhchoiste LEE

                  An tUachtarán

                  […]

                  Rúnaithe

                  Chomhchoiste LEE

                  […]

                     (1)

                        IO L 185, 26.5.2021, lgh. 1‑22

                     (2)
                  *
                        [Ní shonraítear aon cheanglas bunreachtúil.] [Sonraítear ceanglais bhunreachtúla.]


               AN COIMISIÚN EORPACH
            An Bhruiséil,13.8.2021
            COM(2021) 479 final
            2021/0272(NLE)
            Togra le haghaidh
            CINNEADH ÓN gCOMHAIRLE
            maidir leis an seasamh atá le glacadh thar ceann an Aontais Eorpaigh i gCoiste Stiúrtha Réigiúnach an Chomhphobail Iompair a mhéid a bhaineann le buiséad an Chomhphobail Iompair le haghaidh 2022 a ghlacadh

               MEABHRÁN MÍNIÚCHÁIN

               1.Ábhar an togra

               Baineann an togra seo leis an gcinneadh lena leagtar síos an seasamh atá le glacadh thar ceann an Aontais Eorpaigh sa Choiste Stiúrtha Réigiúnach, coiste a bunaíodh faoin gConradh lena mbunaítear an Comhphobal Iompair i ndáil le cinneadh faoi bhuiséad 2022 an Chomhphobail Iompair a bhfuil sé beartaithe é a ghlacadh.

               2.Comhthéacs an togra

               2.1.An Conradh lena mbunaítear an Comhphobal Iompair

               Is é is aidhm don Chonradh Comhphobal Iompair a chruthú i réimse an iompair de bhóthar, d'iarnród agus d’uiscebhealaí intíre agus de mhuiriompar, agus chun gréasán iompair a fhorbairt idir an tAontas Eorpach agus Páirtithe Oirdheisceart na hEorpa. Tháinig an Conradh um an gComhphobal Iompair i bhfeidhm an 1 Bealtaine 2019.

               Is páirtí é an tAontas Eorpach sa Chonradh um an gComhphobal Iompair
                  1
               .

               2.2.An Coiste Stiúrtha Réigiúnach

               Bunaítear an Coiste Stiúrtha Réigiúnach le hAirteagal 24 den Chonradh um an gComhphobal Iompair. Tá sé freagrach as riar agus cur chun feidhme cuí an Chonartha um an gComhphobal Iompair. Chun na críche sin, déanann sé moltaí agus cinntí sna cásanna sin dá bhforáiltear sa Chonradh um an gComhphobal Iompair. Go sonrach, déanann an Coiste Stiúrtha Réigiúnach an méid seo a leanas:

               (a)ullmhaíonn sé obair na Comhairle Aireachta,

               (b)déanann sé cinntí maidir le coistí teicniúla a bhunú,

               (c)a mhéid a bhaineann le gníomhartha nuaghlactha de chuid an Aontais, déanann sé beart de réir mar is iomchuí, go háirithe trí Iarscríbhinn I a ghabhann leis an gConradh um an gComhphobal Iompair a athbhreithniú,

               (d)ceapann sé Stiúrthóir na Buanrúnaíochta tar éis dul i gcomhairle leis an gComhairle Aireachta,

               (e)féadfaidh sé Leas‑Stiúrthóir amháin nó níos mó a cheapadh ar an mBuanrúnaíocht,

               (f)leagann sé síos rialacha na Buanrúnaíochta,

               (g)féadfaidh sé, trí bhíthin cinnidh, leibhéal na ranníocaíochtaí buiséid a athbhreithniú,

               (h)glacann sé buiséad bliantúil an Chomhphobail Iompair,

               (i)glacann sé an cinneadh lena sonraítear an nós imeachta le haghaidh an buiséad a chur chun feidhme, cuntais a thíolacadh agus a iniúchadh agus cigireacht a dhéanamh,

               (j)déanann sé cinntí faoi dhíospóidí a chuireann na Páirtithe Conarthacha ina láthair,

               (k)glacann sé prionsabail ghinearálta sa réimse a bhaineann le rochtain ar dhoiciméid, i ndáil le doiciméid atá i seilbh comhlachtaí a bunaíodh leis an gConradh um an gComhphobal Iompair nó a bunaíodh faoin gConradh sin,

               (l)glacann sé tuarascálacha bliantúla a chuirtear faoi bhráid na Comhairle Aireachta faoi chur chun feidhme an Ghréasáin Chuimsithigh;

               (m)i leith gníomhartha áirithe de chuid an Aontais, bunaíonn sé teorainneacha ama agus bealaí i dtaca le trasuí na ngníomhartha sin a dhéanfaidh Páirtithe Oirdheisceart na hEorpa.

               Tá ionadaí agus ionadaí malartach de gach Páirtí Conarthacha ar an gCoiste Stiúrtha Réigiúnach. Is féidir le Ballstáit uile an Aontais a bheith rannpháirteach mar bhreathnóirí.

               Is d'aon toil a ghníomhaíonn an Coiste Stiúrtha Réigiúnach.

               2.3.An gníomh atá beartaithe ag an gCoiste Stiúrtha Réigiúnach

               In 2021, ag an seisiún deireanach a bheidh ag an gCoiste Stiúrtha Réigiúnach, tá sé le cinneadh a ghlacadh maidir le buiséad an Chomhphobail Iompair le haghaidh 2022 (‘an gníomh atá beartaithe’).

               Is é is cuspóir don ghníomh atá beartaithe buiséad bliantúil an Comhphobail Iompair a chinneadh le haghaidh 2022.

               Beidh an gníomh atá beartaithe ina cheangal ar na páirtithe i gcomhréir le hAirteagal 25(1) den Conradh um an gComhphobal Iompair, lena bhforáiltear an méid seo a leanas: Beidh cinneadh ón gCoiste Stiúrtha Réigiúnach ceangailteach ar na Páirtithe Conarthacha. Aon uair a bheidh ceanglas i gcinneadh a dhéanfaidh an Coiste Stiúrtha Réigiúnach go ndéanfaidh Páirtí Conarthach gníomhaíocht, déanfaidh an Páirtí sin na bearta is gá agus cuirfidh sé an Coiste Stiúrtha Réigiúnach ar an eolas ina leith sin.’

               3.An seasamh atá le glacadh thar ceann an Aontais

               Leagtar amach an ranníocaíocht a chuirfear i mbuiséad an Chomhphobail Iompair in Iarscríbhinn V a ghabhann leis an gConradh um an gComhphobal Iompair. Is é 80 % an sciar den bhuiséad a sholáthróidh an tAontas Eorpach agus soláthróidh páirtithe na mBalcán Thiar an 20 % atá fágtha.

               Le haghaidh 2021, is é EUR 3 milliún méid iomlán an bhuiséid, buiséid a bhfuarthas EUR 2,4 milliún (80 %)
                  2
                de ón Aontas Eorpach agus EUR 0,6 milliún ó pháirtithe na mBalcán Thiar.

               Le haghaidh 2022, moltar gurb é a bheidh sa bhuiséad cothrom le EUR 3,002 milliún, gur ón Aontas Eorpach a thiocfaidh 80 % de na creidmheasanna nua (EUR 2,401 milliún) agus gur ó pháirtithe na mBalcán Thiar a thiocfaidh an 20 % atá fágtha de na creidmheasanna nua (EUR 0,6 milliún).

               Leis an méid sin cumhdófar costais reatha na Buanrúnaíochta agus eagrú chruinnithe chomhlachtaí éagsúla an Chomhphobail Iompair. Tá údar cuí leis an méadú atá beartaithe mar go bhfuiltear chun foireann bhreise a earcú amach anseo, mar gheall go bhfuil sé beartaithe cruinnithe na gcoistí teicniúla a eagrú níos minice, mar gheall ar cheannach an trealaimh agus na mbogearraí TF atá riachtanach, agus an taisteal níos minice a pleanáladh a dhéanfaidh an Stiúrthóir agus oifigigh na Buanrúnaíochta. Meastar gurb é 2022 an dara bliain de ghnáthghníomhaíocht na Buanrúnaíochta, bliain a bheidh an fhoireann bhainistíochta agus an fhoireann neamhbhainistíochta uile ann, agus a bheidh an príomhchreat riaracháin i bhfeidhm. De réir Iarscríbhinn I a ghabhann leis an gComhaontú maidir le Ceanncheathrú idir an Comhphobal Iompair agus an tSeirbia, soláthraíonn an tSeirbia, an tír óstach, oifigí na Buanrúnaíochta agus cuid den trealamh agus de na seirbhísí a bhaineann leis na hoifigí sin (troscán, slándáil, leictreachas, uisce agus glantachán) saor in aisce.

               Is gá an Choiste Stiúrtha Réigiúnach an cinneadh seo a ghlacadh ar mhaithe le cur chun feidhme an Chonartha um an gComhphobal Iompair agus feidhmiú na Buanrúnaíochta.

               4.Bunús dlí

               4.1.Bunús dlí leis an nós imeachta

               4.1.1.Na prionsabail

               In Airteagal 218(9) den Chonradh ar Fheidhmiú an Aontais Eorpaigh (CFAE) déantar foráil maidir le cinntí lena leagtar síos ‘na seasaimh a ghlacfar thar ceann an Aontais i gcomhlacht arna chur ar bun le comhaontú nuair a iarrtar ar an gcomhlacht sin gníomhartha a ghlacadh a bhfuil éifeachtaí dlíthiúla leo, seachas gníomhartha lena bhforlíonfar nó lena leasófar creat institiúideach an chomhaontaithe.’

               Áirítear leis an gcoincheap ‘gníomhartha a bhfuil éifeachtaí dlíthiúla leo’ gníomhartha a bhfuil éifeachtaí dlíthiúla leo de bhua rialacha an dlí idirnáisiúnta lena rialaítear an comhlacht atá i gceist. Áirítear leis freisin ionstraimí nach bhfuil éifeacht cheangailteach leo faoin dlí idirnáisiúnta, ach ‘a bhféadfadh tionchar cinntitheach a bheith acu ar ábhar na reachtaíochta a ghlacfaidh reachtas an Aontais Eorpaigh’.
                  3

               4.1.2.Cur i bhfeidhm maidir leis an gcás seo

               Cur i bhfeidhm maidir leis an gcás seo

               Is comhlacht a bunaíodh le comhaontú, mar atá an Conradh um an gComhphobal Iompair, é an Coiste Stiúrtha Réigiúnach.

               Is gníomh a bhfuil éifeachtaí dlíthiúla leis é an gníomh a iarrtar ar an gCoiste Riaracháin a ghlacadh. I gcomhréir le hAirteagal 35 den Chonradh, tugtar de chumhacht don Choiste Stiúrtha Réigiúnach buiséad an Chomhphobail Iompair a ghlacadh agus tá an cinneadh sin ceangailteach ar na páirtithe sa Chonradh. De thoradh a gcineáil agus mar ábhar dlí idirnáisiúnta lena rialaítear an Coiste Stiúrtha Réigiúnach, tá eilimintí sa ghníomh seo a dhéanann difear do sheasamh dlíthiúil na bpáirtithe sa Chonradh agus, dá bhrí sin, don Aontas freisin. Dá bharr sin, ní mór é a mheas gur gníomh é a bhfuil éifeachtaí dlí aige. Leis an ngníomh atá beartaithe ní fhorlíontar ná ní leasaítear creat institiúideach an Chonartha. Dá bhrí sin, is é Airteagal 218(9) CFAE an bunús dlí leis an nós imeachta maidir leis an gcinneadh atá beartaithe.

               4.2.Bunús dlí substainteach

               4.2.1.Na prionsabail

               An bunús dlí substainteach le cinneadh faoi Airteagal 218(9) CFAE, braitheann sé go príomha ar chuspóir agus ar ábhar an ghnímh atá beartaithe agus a bhfuiltear ag glacadh seasamh thar ceann an Aontais ina leith. Má tá dhá aidhm ag an ngníomh atá beartaithe nó má tá dhá chomhpháirt ann agus más féidir ceann de na haidhmeanna nó de na comhpháirteanna sin a shainaithint mar phríomhaidhm nó mar phríomh‑chomhpháirt agus an ceann eile a shainaithint mar aidhm nó comhpháirt theagmhasach, ní mór an cinneadh faoi Airteagal 218(9) CFAE a bhunú ar bhunús dlí substainteach aonair, eadhon an bunús dlí a éilítear de réir na príomhaidhme nó na príomh‑chomhpháirte.

               4.2.2.Cur i bhfeidhm maidir leis an gcás seo

               Na gníomhartha atá beartaithe, tá siad riachtanach chun go bhfeidhmeoidh an Conradh um an gComhphobal Iompair mar is cuí. Dá réir sin, leis an gConradh, saothraítear cuspóirí i réimsí an iompair de bhóthar, d'iarnród agus d’uiscebhealaí intíre, ar modhanna iompair iad a chumhdaítear le hAirteagal 91 CFAE, agus freisin i réimse an iompair de mhuir, modh iompair a chumhdaítear le hAirteagal 100(2) CFAE, agus tá comhpháirteanna den Chonradh maidir leis na réimsí sin. Ós gníomh cothrománach é, baineann an gníomh atá beartaithe leis na nithe sin uile. Tá na heilimintí sin uile i ndlúthnasc doscartha le chéile gan ceann amháin a bheith tánaisteach leis an gceann eile.

               Dá bhrí sin, is iad na forálacha seo a leanas an bunús dlí substainteach le haghaidh an chinnidh atá beartaithe: Airteagail 91 agus 100(2) CFAE.

               4.3.Conclúid

               Ba cheart Airteagail 91 agus 100(2) CFAE, i gcomhar le hAirteagal 218(9) CFAE, a bheith ina mbunús dlí le haghaidh an chinnidh atá beartaithe.

               5.Foilsiú an ghnímh atá beartaithe

               I gcomhréir le hAirteagal 25(2) den Chonradh lena mbunaítear an Comhphobal Iompair, foilseofar na cinntí ón gCoiste Stiúrtha Réigiúnach in Iris Oifigiúil an Aontais Eorpaigh.

               2021/0272 (NLE)

               Togra le haghaidh

               CINNEADH ÓN gCOMHAIRLE

               maidir leis an seasamh atá le glacadh thar ceann an Aontais Eorpaigh i gCoiste Stiúrtha Réigiúnach an Chomhphobail Iompair a mhéid a bhaineann le buiséad an Chomhphobail Iompair le haghaidh 2022 a ghlacadh

               TÁ COMHAIRLE AN AONTAIS EORPAIGH,

               Ag féachaint don Chonradh ar Fheidhmiú an Aontais Eorpaigh, agus go háirithe Airteagal 91 agus Airteagal 100(2), i gcomhar le hAirteagal 218(9) de,

               Ag féachaint don togra ón gCoimisiún Eorpach,

               De bharr an mhéid seo a leanas:

               (1)Shínigh an tAontas an Conradh lena mbunaítear an Comhphobal Iompair (“Conradh um an gComhphobal Iompair”) i gcomhréir le Cinneadh (AE) 2017/1937
                  4
                ón gComhairle. An 4 Márta 2019 formheasadh é thar ceann an Aontais Eorpaigh trí bhíthin Chinneadh (AE) 2019/392 ón gComhairle
                  5
               . Tháinig sé i bhfeidhm an 1 Bealtaine 2019.

               (2)De bhun Airteagal 35 den Chonradh um an gComhphobal Iompair, tá Coiste Stiúrtha Réigiúnach an Chomhphobal Iompair (“an Coiste Stiúrtha”) le buiséad an Chomhphobail Iompair a ghlacadh gach bliain. De réir Airteagal 35 den Chonradh um an gComhphobal Iompair, tugtar de chumhacht freisin don Choiste Stiúrtha cinntí a ghlacadh lena sonraítear an nós imeachta maidir leis an mbuiséad a chur chun feidhme.

               (3)Tá an Coiste Stiúrtha le cinneadh a ghlacadh maidir le buiséad an Chomhphobail Iompair do 2022 le linn a chruinnithe i mí na Nollag 2021.

               (4)Tá gá le buiséad an Chomhphobail Iompair le haghaidh 2022 atá beartaithe ionas go bhfeidhmeoidh comhlachtaí an Chomhphobail Iompair go cuí. Cumhdaítear leis na costais le haghaidh acmhainní daonna, taistil, trealamh agus bogearraí TF, chomh maith le caiteachas oibríochtúil amhail staidéir, cúnamh teicniúil agus eagrú comhdhálacha agus cruinnithe.

               (5)Is iomchuí an seasamh atá le glacadh thar ceann an Aontais sa Choiste Stiúrtha a bhunú, ós rud é go bhfuil cinneadh den sórt sin riachtanach d'fheidhmiú Bhuanrúnaíocht an Chomhphobail Iompair, agus beidh éifeachtaí dlíthiúla aige i leith an Aontais,

               TAR ÉIS AN CINNEADH SEO A GHLACADH:

               Airteagal 1

               Beidh an seasamh atá le glacadh thar ceann an Aontais i gCoiste Stiúrtha Réigiúnach an Chomhphobail Iompair a mhéid a bhaineann le buiséad an Chomhphobail Iompair don bhliain 2022 bunaithe ar an dréachtchinneadh ón gCoiste Stiúrtha Réigiúnach a ghabhann leis an gCinneadh seo..

               Airteagal 2

               Is chuig an gCoimisiún a dhírítear an Cinneadh seo.

               Arna dhéanamh sa Bhruiséil,

                     Thar ceann na Comhairle

                     An tUachtarán

                     (1)

                        Cinneadh (AE) 2017/1937 ón gComhairle an 11 Iúil 2017 maidir le síniú, thar ceann an Aontais Eorpaigh, agus cur i bhfeidhm sealadach an Chonartha lena mbunaítear an Comhphobal Iompair (IO L 278, 27.10.2017, lch. 1).

                     (2)

                        Cinneadh Cur Chun Feidhme ón gCoimisiún an 25.6.2020, C(2020) 4356

                     (3)

                        Breithiúnas ón gCúirt Bhreithiúnais an 7 Deireadh Fómhair 2014, an Ghearmáin v an Chomhairle, C-399/12, ECLI:EU:C:2014:2258, míreanna 61 go 64.

                     (4)

                        Cinneadh (AE) 2017/1937 ón gComhairle an Dé Máirt 11 Iúil 2017 maidir le síniú, thar ceann an Aontais Eorpaigh, agus cur i bhfeidhm sealadach an Chonartha lena mbunaítear an Comhphobal Iompair (IO L 278, 27.10.2017, lch. 1).

                     (5)

                        Cinneadh ón gComhairle (AE) 2019/392 an 4 Márta 2019 maidir le tabhairt i gcrích, thar ceann an Aontais Eorpaigh, an Chonartha lena mbunaítear an Comhphobal Iompair.

    ---documentbreak---

               AN COIMISIÚN EORPACH
            An Bhruiséil,13.8.2021
            COM(2021) 479 final
            IARSCRÍBHINN
            a ghabhann leis an
            Togra le haghaidh Cinneadh ón gComhairle
            maidir leis an seasamh atá le glacadh thar ceann an Aontais Eorpaigh i gCoiste Stiúrtha Réigiúnach an Chomhphobail Iompair a mhéid a bhaineann le buiséad an Chomhphobail Iompair le haghaidh 2022 a ghlacadh

               IARSCRÍBHINN

               DRÉACHT

               CINNEADH Uimh. /2021
               Ó CHOISTE STIÚRTHA RÉIGIÚNACH AN CHOMHPHOBAIL IOMPAIR

               an …

               maidir le glacadh bhuiséad an Chomhphobail Iompair le haghaidh na bliana 2022

               TÁ COISTE STIÚRTHA RÉIGIÚNACH AN CHOMHPHOBAIL IOMPAIR,

               Ag féachaint don Chonradh lena mbunaítear an Comhphobal Iompair, agus go háirithe Airteagail 24(1) agus 35 de,

               TAR ÉIS A CHINNEADH MAR A LEANAS:

               Airteagal 1

               Glactar leis seo buiséad an Chomhphobail Iompair le haghaidh 2022 a ghabhann leis an gCinneadh seo.

               Airteagal 2

               (1)I gcomhréir le hAirteagal 10(1) de na rialacha airgeadais agus nósanna imeachta iniúchta is infheidhme maidir leis an gComhphobal Iompair, féadfar leithreasuithe de líne bhuiséid ar leith le haghaidh bhuiséad 2022 a úsáid chun críocha a bhaineann le líne bhuiséid eile, laistigh den teorainn iomlán 10 % de leithreasuithe na líne buiséid ar leith sin. Beidh feidhm aige sin maidir leis an líne bhuiséid a bhaineann le buiséad na n‑acmhainní daonna.

               (2)Maidir le leithreasuithe a thugtar ar aghaidh chun bheith comhfhreagrach le hoibleagáidí a síníodh ag deireadh 2021, mar a shonraítear sa bhuiséad a ghabhann leis seo, ní bheidh siad incháilithe le haghaidh na húsáide dá dtagraítear sa chéad mhír. Ní chuirfear san áireamh iad chun an t‑uasmhéid a chomhfhreagraíonn don teorainn 10 % dá dtagraítear ann a chinneadh.

               Airteagal 3

               (1)Leithreasuithe nár gealladh faoi dheireadh na blianta airgeadais 2020 agus 2021, déanfar iad a chur ar ceal agus a íoc ar ais leis na Páirtithe i gcomhréir leis na céatadáin a leagtar síos in Iarscríbhinn V den Chonradh lena mbunaítear an Comhphobal Iompair agus na ranníocaíochtaí iarbhír a íocadh.

               Arna dhéanamh i/sa..., an ... 2021.

               Thar ceann an Choiste Stiúrtha Réigiúnaigh

                  An tUachtarán

               BUISÉAD AN CHOMHPHOBAIL IOMPAIR DON BHLIAIN 2022

                        Líne bhuiséid

                        Méid

                        (EUR)

                        1.Buanrúnaíocht

                        1.1. Acmhainní Daonna

                         1 504 868

                        1.2. Costais taistil

                         156 910

                        1.3. Costais oifige, trealamh agus bogearraí

                        481 300

                        1.4. Costais agus seirbhísí eile, lena n-áirítear na nithe seo a leanas:

                        - Seirbhísí seachfhoinsithe agus seirbhísí eile (Iniúchadh, Infheictheacht, Oiliúint Foirne, Muirir Bhainc)

                        - Costais Chruinnithe agus Chomhdhála

                        - Costais Theicneolaíocht Faisnéise agus Chumarsáide

                        - Costais Earcaíochta

                         274 710

                        1.5. STAIDÉIR, Cúnamh Teicniúil chun tacú le Acquis agus Pleananna Gníomhaíochta an Aontais Eorpaigh a chur chun feidhme.

                         220 000

                        2.An Chomhairle Aireachta

                        2.1. Costais Chruinnithe agus Chomhdhála

                                 30 400

                        3.An Coiste Stiúrtha Réigiúnach

                        3.1. Costais Chruinnithe agus Chomhdhála

                                              18 560

                        4.Coistí Teicniúla

                        4.1. Costais Chruinnithe agus Chomhdhála

                                 154 800

                        5.An Fóram Sóisialta

                        5.1. Costais Chruinnithe agus Chomhdhála

                        10 800

                        6.An Coiste um an mBuiséad

                        6.1. Costais Chruinnithe agus Chomhdhála

                        6 800

                        Cúlchiste (thart ar 8 % de na creidmheasanna nua)

                        142 957

                        Iomlán na gcreidmheasanna nua

                        2 859 158

                        Cúlchiste buiséid (thart ar 5 %):

                        142 957

                        Móriomlán

                        3 002 105
                           1

                        Ranníocaíocht ón Aontas Eorpach (80 % de na creidmheasanna nua)

                        2 401 684

                        Ranníocaíocht ó Pháirtithe Oirdheisceart na hEorpa (20 % de na creidmheasanna nua: In Iarscríbhinn V a ghabhann le TCT gheofar an dáileadh in aghaidh gach tíre)

                        600 421

                     (1)

                        Méid táscach, an méid deiridh le deimhniú nuair a bheidh an méid iomlán a tugadh ar aghaidh ó 2020 ar eolas


               AN COIMISIÚN EORPACH
            An Bhruiséil,13.8.2021
            COM(2021) 480 final
            2021/0273(NLE)
            Togra le haghaidh
            CINNEADH ÓN gCOMHAIRLE
            maidir leis an seasamh atá le glacadh thar ceann an Aontais Eorpaigh sa Chomhairle Siúcra Idirnáisiúnta a mhéid a bhaineann le síneadh a chur leis an gComhaontú Idirnáisiúnta Siúcra, 1992

               MEABHRÁN MÍNIÚCHÁIN

               1.Ábhar an togra

               Baineann an togra seo le cinneadh lena leagtar síos an seasamh atá le glacadh thar ceann an Aontais sa Chomhairle Siúcra Idirnáisiúnta i dtaca le glacadh beartaithe cinnidh lena gcuirfear síneadh leis an gComhaontú Idirnáisiúnta Siúcra, 1992 go dtí an 31 Nollaig 2023

               2.Comhthéacs an togra

               2.1.An Comhaontú Idirnáisiúnta Siúcra, 1992

               Is é is aidhm don Chomhaontú Idirnáisiúnta Siúcra, 1992 (dá ngairtear ‘an Comhaontú’ anseo feasta) a áirithiú go mbeidh comhar idirnáisiúnta feabhsaithe ann maidir le cúrsaí siúcra ar fud an domhain agus saincheisteanna gaolmhara, go gcuirfear fóram ar fáil le haghaidh comhairliúcháin idir-rialtasacha maidir le siúcra agus bealaí chun feabhas a chur ar gheilleagar domhanda an tsiúcra, go n‑éascófar trádáil trí fhaisnéis ar mhargadh domhanda an tsiúcra agus milseoirí eile a bhailiú agus a sholáthar agus go spreagfar éileamh méadaithe ar shiúcra, go háirithe le haghaidh úsáidí neamhthraidisiúnta.

               Tháinig an Comhaontú i bhfeidhm an 1 Eanáir 1993.

               Is páirtí é an tAontas sa Chomhaontú
                  1
               .

               2.2.An Chomhairle Siúcra Idirnáisiúnta

               Is í an Chomhairle Siúcra Idirnáisiúnta an comhlacht atá freagrach as na feidhmiú na bhfeidhmeanna uile is gá chun forálacha an Chomhaontaithe a chomhlíonadh. Glacann sí rialacha agus rialacháin lena n‑áirítear rialacha nós imeachta le haghaidh na Comhairle agus a cuid coistí agus rialacháin airgeadais agus foirne na hEagraíochta Idirnáisiúnta Siúcra (‘ISO’). Coimeádann an Chomhairle na taifid riachtanacha agus foilsíonn sí tuairisc bhliantúil agus eolas eile má mheastar é a bheith iomchuí.

               Tá 2000 vóta san iomlán ag comhaltaí den Chomhaontú. Tá méid áirithe vótaí ag gach comhalta den Chomhaontú, méid a choigeartaítear go bliantúil agus critéir réamhshainithe sa Chomhaontú á leanúint. Déanfar cinntí uile na Comhairle de chomhthoil, i bprionsabal, ach amháin má leagtar síos a mhalairt sa Chomhaontú. I gcás nach bhfuil comhthoil ann, déanfar cinntí agus moltaí trí vóta tromlaigh shimplí, ach amháin má fhoráiltear maidir le vóta speisialta sa Chomhaontú.

               2.3.An gníomh atá beartaithe ag an gComhairle Siúcra Idirnáisiúnta

               Tugadh an Comhaontú i gcrích le Cinneadh 92/580/CEE ón gComhairle agus tháinig sé i bhfeidhm an 1 Eanáir 1993. Tugadh i gcrích é le haghaidh tréimhse 3 bliana go dtí an 31 Nollaig 1995 agus ó shin i leith, cuireadh síneadh leis go tráthrialta le haghaidh tréimhsí breise 2 bhliain, mar a fhoráiltear le hAirteagal 45 den Chomhaontú. Cuireadh an síneadh deireanach leis an gComhaontú i mí Iúil 2019
                  2
                agus beidh sé i bhfeidhm go dtí an 31 Nollaig 2021.

               An 26 Samhain 2021, le linn an 59ú seisiún a bheidh aici, glacfaidh an Chomhairle Siúcra Idirnáisiúnta cinneadh maidir le síneadh 2 bhliain eile a chur leis an gComhaontú Idirnáisiúnta Siúcra 1992 (‘an gníomh atá beartaithe’).

               Is é is cuspóir don ghníomh atá beartaithe é a chur ar a cumas don Eagraíocht Idirnáisiúnta Siúcra leanúint dá cuid oibre.

               Cumhdóidh síneadh an Chomhaontaithe an tréimhse idir an 1 Eanáir 2022 go dtí an 31 Nollaig 2023.

               3.An seasamh atá le glacadh thar ceann an Aontais

               Thug an tAontas an Comhaontú Idirnáisiúnta Siúcra, 1992 i gcrích le Cinneadh 92/580/CEE agus tháinig sé i bhfeidhm an 1 Eanáir 1993 le haghaidh tréimhse 3 bliana go dtí an 31 Nollaig 1995. Cuireadh síneadh leis go tráthrialta ó shin i leith le haghaidh tréimhsí breise 2 bhliain. Cuireadh an síneadh deireanach leis an gComhaontú le cinneadh ón gComhairle Siúcra Idirnáisiúnta le linn an 55ú seisiún a bhí aici an 19 Iúil 2019 agus beidh sé i bhfeidhm go dtí an 31 Nollaig 2021.

               Ba bhall gníomhach den Chomhairle Siúcra Idirnáisiúnta é an tAontas riamh agus is chun leas an Aontais é síneadh suas le 2 bhliain eile a chur leis an gComhaontú. Is mórtháirgeoir siúcra é an tAontas agus tá sé ar cheann de na comhpháirtithe trádála siúcra is mó dá bhfuil ag comhaltaí na hEagraíochta Idirnáisiúnta Siúcra.

               Tá 2,000 vóta san iomlán ag na 87 gcomhalta den Eagraíocht Idirnáisiúnta Siúcra. Is comhalta amháin é an tAontas Eorpach. Baineann ualú le gach vóta ar fiú £661 le haghaidh bhuiséad riaracháin 2021 é. Le haghaidh nósanna imeachta buiséadacha (féach Airteagal 25 den Chomhaontú Idirnáisiúnta Siúcra, 1992), i.e. chun ranníocaíochtaí bliantúla airgeadais na mball a shocrú, tá 538 vóta ag an Aontas, agus dá bhrí sin Is é £355,618 an ranníocaíocht atá dlite le haghaidh 2021. Déantar na huimhreacha seo a choigeartú ar bhonn bliantúil.

               Tá cinneadh foirmiúil maidir le síneadh a chur leis an gComhaontú go dtí an 31 Nollaig 2023 sceidealaithe don 59ú seisiún den Chomhairle Siúcra Idirnáisiúnta a thionólfar an 26 Samhain 2021 i Londain.

               Is é is cuspóir don togra seo údarú na Comhairle a lorg don Choimisiún chun vótáil sa Chomhairle Siúcra Idirnáisiúnta , thar ceann an Aontais, i bhfabhar síneadh a chur leis an gComhaontú go dtí an 31 Nollaig 2023.

               4.Bunús dlí

               4.1.Bunús dlí don nós imeachta

               4.1.1.Prionsabail

               Déantar foráil, le hAirteagal 218(9) den Chonradh ar Fheidhmiú an Aontais Eorpaigh (CFAE), le haghaidh cinntí lena leagfar síos‘na seasaimh a ghlacfar thar ceann an Aontais i gcomhlacht arna chur ar bun le comhaontú nuair a iarrtar ar an gcomhlacht sin gníomhartha a ghlacadh a bhfuil éifeachtaí dlíthiúla leo, seachas gníomhartha lena bhforlíonfar nó lena leasófar creat institiúideach an chomhaontaithe.’

               Áirítear ar na‘gníomhartha a bhfuil éifeachtaí dlíthiúla leo’ gníomhartha a bhfuil éifeachtaí dlíthiúla leo de bhua rialacha an dlí idirnáisiúnta lena rialaítear an comhlacht i gceist. Áirítear ann freisin ionstraimí nach bhfuil éifeacht cheangailteach leo faoin dlí idirnáisiúnta, ach ‘a d’fhéadfadh tionchar cinntitheach a imirt ar ábhar na reachtaíochta a ghlacfaidh reachtóir an Aontais Eorpaigh’
                  3
               .

               4.1.2.Cur i bhfeidhm maidir leis an gcás seo

               Bunaíodh an Chomhairle Siúcra Idirnáisiúnta le hAirteagail 3 agus 8 den Chomhaontú, agus féadfar dul ar a hiontaoibh chun cinntí áirithe a ghlacadh.

               Is í an éifeacht atá ag an ngníomh atá beartaithe, lena dtugtar cumhacht don Chomhairle Siúcra Idirnáisiúnta faoi Airteagal 45(2) den Chomhaontú, síneadh a chur le bailíocht an Chomhaontaithe, ar comhaontú idirnáisiúnta é atá ina cheangal ar an Aontas. Dá bhrí sin, tá éifeachtaí dlíthiúla ag an ngníomh atá beartaithe.

               Leis an ngníomh atá beartaithe ní fhorlíontar ná ní leasaítear creat institiúideach an Chomhaontaithe.

               Dá bhrí sin, is é Airteagal 218(9) CFAE an bunús dlí nós imeachta leis an gcinneadh atá beartaithe.

               4.2.Bunús dlí substainteach

               4.2.1.Prionsabail

               An bunús dlí substainteach le cinneadh faoi Airteagal 218(9) CFAE, braitheann sé go príomha ar chuspóir agus ábhar an ghnímh atá beartaithe a bhfuiltear ag glacadh seasamh thar ceann an Aontais ina leith. Má tá dhá aidhm leis an ngníomh atá beartaithe nó má tá dhá chomhpháirt ann agus más féidir ceann de na haidhmeanna nó de na comhpháirteanna sin a shainaithint mar phríomhaidhm nó mar phríomh-chomhpháirt agus an ceann eile mar aidhm nó mar chomhpháirt theagmhasach, ní mór an cinneadh faoi Airteagal 218(9) CFAE a bhunú ar bhunús dlí substainteach aonair, is é sin an bunús dlí a éilítear de réir na príomhaidhme nó na príomh-chomhpháirte.

               4.2.2.Cur i bhfeidhm maidir leis an gcás seo

               Is le comhbheartas tráchtála (trádáil i dtáirgí talmhaíochta) a bhaineann príomhchuspóir agus príomhábhar an ghnímh atá beartaithe.

               Dá bhrí sin, is é Airteagal 207 CFAE bunús dlí substainteach an chinnidh atá beartaithe.

               4.3.Conclúid

               Ba cheart Airteagal 207 CFAE, i gcomhar le hAirteagal 218(9) CFAE, a bheith ina bhunús dlí leis an gcinneadh atá beartaithe.

               5.Foilsiú an ghnímh atá beartaithe

               Ós rud é go leasófar an Comhaontú le gníomh ón gComhairle Siúcra Idirnáisiúnta , is iomchuí é a fhoilsiú in Iris Oifigiúil an Aontais Eorpaigh tar éis a ghlactha.

               2021/0273 (NLE)

               Togra le haghaidh

               CINNEADH ÓN gCOMHAIRLE

               maidir leis an seasamh atá le glacadh thar ceann an Aontais Eorpaigh sa Chomhairle Siúcra Idirnáisiúnta a mhéid a bhaineann le síneadh a chur leis an gComhaontú Idirnáisiúnta Siúcra, 1992

               TÁ COMHAIRLE AN AONTAIS EORPAIGH,

               Ag féachaint don Chonradh ar Fheidhmiú an Aontais Eorpaigh, agus go háirithe Airteagal 207, i gcomhar le hAirteagal 218(9) de,

               Ag féachaint don togra ón gCoimisiún Eorpach,

               De bharr an mhéid seo a leanas:

               (1)Rinne an tAontas an Comhaontú Idirnáisiúnta Siúcra, 1992 (‘an Comhaontú’) a thabhairt i gcrích le Cinneadh 92/580/CEE
                  4
                ón gComhairle agus tháinig sé i bhfeidhm an 1 Eanáir 1993. Tugadh an Comhaontú i gcrích le haghaidh tréimhse 3 bliana go dtí an 31 Nollaig 1995.

               (2)De bhun Airteagail 3 agus 8 den Chomhaontú, bunaíodh an Chomhairle Siúcra Idirnáisiúnta chun cinntí áirithe a ghlacadh. De bhun Airteagal (45)2 den Chomhaontú, féadfaidh an Chomhairle Siúcra Idirnáisiúnta síneadh a chur leis an gComhaontú le haghaidh tréimhsí comhleanúnacha nach rachaidh thar 2 bhliain gach uair. Ó tugadh an Comhaontú i gcrích, cuireadh síneadh leis go tráthrialta le haghaidh tréimhsí breise 2 bhliain. Cuireadh an síneadh deireanach leis an gComhaontú le cinneadh ón gComhairle Siúcra Idirnáisiúnta i mí Iúil 2019
                  5
                agus beidh sé i bhfeidhm go dtí an 31 Nollaig 2021.

               (3)Le linn an 59ú seisiún a bheidh aici an 26 Samhain 2021, glacfaidh an Chomhairle Siúcra Idirnáisiúnta cinneadh maidir le síneadh a chur leis an gComhaontú le haghaidh tréimhse eile suas le 2 bhliain, ón 1 Eanáir 2022 go dtí an 31 Nollaig 2023.

               (4)Is iomchuí an seasamh atá le glacadh thar ceann an Aontais sa 59ú seisiún den Chomhairle Siúcra Idirnáisiúnta a bhunú, óir is chun leas an Aontais é síneadh a chur leis an gComhaontú,

               TAR ÉIS AN CINNEADH SEO A GHLACADH:

               Airteagal 1

               Vótáil i bhfabhar síneadh a chur leis an gComhaontú Idirnáisiúnta Siúcra, 1992, le haghaidh tréimhse eile suas le dhá bhliain ón 1 Eanáir 2022 go dtí an 31 Nollaig 2023, is é sin an seasamh atá le glacadh thar ceann an Aontais ag an 59ú seisiún den Chomhairle Siúcra Idirnáisiúnta.

               Airteagal 2

               Dírítear an Cinneadh seo chuig an gCoimisiún.

               Arna dhéanamh sa Bhruiséil,

                     Thar ceann na Comhairle

                     An tUachtarán

                        RÁITEAS AIRGEADAIS

                        FinancSt/10/
                           LK/hn/4760052

                        6.22.2021.1

                        DÁTA: 28.06.2021

                        1.

                        CEANNTEIDEAL BUISÉID:

                        14 20 03 06 Eagraíochtaí agus Comhaontuithe Idirnáisiúnta

                        LEITHREASUITHE:

                        B2021 6 300 000 EUR

                        2.

                        TEIDEAL:

                        Togra le haghaidh Cinneadh ón gComhairle maidir leis an seasamh atá le glacadh thar ceann an Aontais Eorpaigh sa Chomhairle Siúcra Idirnáisiúnta a mhéid a bhaineann le síneadh a chur leis an gComhaontú Idirnáisiúnta Siúcra, 1992.

                        3.

                        BUNÚS DLÍ: Airteagal 207 i gcomhar le hAirteagal 218(9) den Chonradh ar Fheidhmiú an Aontais Eorpaigh

                        4.

                        AIDHMEANNA:

                        Síneadh 2 bhliain eile a chur leis an gComhaontú Idirnáisiúnta Siúcra atá ann faoi láthair (1 Eanáir 2022 - 31 Nollaig 2023).

                        5.

                        IMPLEACHTAÍ AIRGEADAIS

                        TRÉIMHSE 12 MHÍ

                           (EUR milliún)

                        AN BHLIAIN AIRGEADAIS REATHA

                        2021

                        (EUR milliún)

                        AN CHÉAD BHLIAIN AIRGEADAIS EILE

                        2022

                        (EUR milliún)

                        5.0

                        CAITEACHAS

                        -
                              ARNA MHUIREARÚ AR BHUISÉAD AN AONTAIS
                           (AISÍOCAÍOCHTAÍ/IDIRGHABHÁLACHA)

                        -
                              ÚDARÁIS NÁISIÚNTA

                        -
                              EILE

                        0.41

                        5.1

                        IONCAM

                        -
                              ACMHAINNÍ DÍLSE AN AONTAIS
                           (TOBHAIGH/DLEACHTANNA CUSTAIM)

                        -
                              NÁISIÚNTA

                        2023 (EUR milliún)

                        5.0.1

                        CAITEACHAS MEASTA

                        0.46

                        5.1.1

                        IONCAM MEASTA

                        5.2

                        MODH RÍOMHA: Bunaithe ar thoimhdí ar líon measta vótaí (538) an Aontais (líon a athraíonn gach bliain), ar mhéid measta atá le híoc in aghaidh an vóta in GBP (661).

                        6.0

                        AN FÉIDIR AN TIONSCADAL A MHAOINIÚ Ó LEITHREASUITHE A CUIREADH ISTEACH I gCAIBIDIL ÁBHARTHA AN BHUISÉID ATÁ ANN FAOI LÁTHAIR?

                        IS FÉIDIR

                        6.1

                        AN FÉIDIR AN TIONSCADAL A MHAOINIÚ TRÍ AISTRIÚ A DHÉANAMH IDIR CAIBIDLÍ AN BHUISÉID ATÁ ANN FAOI LÁTHAIR?

                        -

                        6.2

                        AN mBEIDH GÁ LE BUISÉAD FORLÍONTACH?

                        -

                        6.3

                        AN mBEIDH GÁ LE LEITHREASUITHE A CHUR ISTEACH I mBUISÉID AMACH ANSEO?

                        BEIDH

                        NÓTAÍ:

                        Is féidir an méid iarbhír atá le híoc a bheith éagsúil ag brath ar líon deiridh na vótaí a fhaigheann an tAontas, ar an méid atá le híoc in aghaidh an vóta in GBP agus ar an ráta malairte EUR/GBP.

                     (1)

                        Cinneadh 92/580/CEE ón gComhairle an 13 Samhain 1992 maidir le síniú agus tabhairt i gcrích an Chomhaontaithe Idirnáisiúnta Siúcra 1992 (IO L 379, 23.12.1992, lch. 15).

                     (2)

                        Cinneadh (AE) 2019/1251 ón gComhairle an 15 Iúil 2019 maidir leis an seasamh atá le glacadh thar ceann an Aontais Eorpaigh sa Chomhairle Siúcra Idirnáisiúnta a mhéid a bhaineann le síneadh a chur leis an gComhaontú Idirnáisiúnta Siúcra, 1992 (IO L 195, 23.7.2019, lch. 18).

                     (3)

                        Breithiúnas ón gCúirt Bhreithiúnais an 7 Deireadh Fómhair 2014, an Ghearmáin v an Chomhairle, C-399/12, ECLI:EU:C:2014:2258, míreanna 61 go 64.

                     (4)

                        Cinneadh 92/580/CEE ón gComhairle an 13 Samhain 1992 maidir le síniú agus tabhairt i gcrích an Chomhaontaithe Idirnáisiúnta Siúcra 1992 (IO L 379, 23.12.1992, lch. 15).

                     (5)

                        Cinneadh (AE) 2019/1251 ón gComhairle an 15 Iúil 2019 maidir leis an seasamh atá le glacadh, thar ceann an Aontais Eorpaigh, sa Chomhairle Siúcra Idirnáisiúnta a mhéid a bhaineann le síneadh a chur leis an gComhaontú Idirnáisiúnta Siúcra, 1992 (IO L 195, 23.7.2019, lch. 18).